Leikarinn Will Smith sló kynni Óskarsverðlaunahátíðarinnar utanundir í nótt. Kynnirinn gerði grín að Jada (Jödu?) Pinkett, eiginkonu Smiths, sem hafði látið raka af sér hárið vegna sjálfsofnæmis. Kvikmyndin CODA var valin besta mynd ársins.
CODA fjallar um stúlku á unglingsaldri sem á heyrnarlausa foreldra. Hana dreymir um frama í tónlist en foreldrar hennar treysta á hana til að eiga í samskiptum við heyrandi. CODA var gefin út af Apple TV+ og þetta er í fyrsta sinn sem kvikmynd á vegum streymisveitu hlýtur Óskarinn sem besta kvikmynd. Nýsjálenski leikstjórinn Jane Campion hlaut Óskarinn fyrir The Power of the Dog. Jessica Chastain var valin besta leikkona í aðalhlutverki fyrir The Eyes of Tammy Faye. Will Smith fékk verðlaun sem besti leikari fyrir kvikmyndina King Richard.
Það var einmitt atvik tengt Will Smith sem vakti hvað mesta athygli fjölmiðla á hátíðinni. Skömmu áður en hann tók við verðlaununum gaf hann kynninum Chris Rock, kinnhest.
Jade, I love you, G.I. Jane two, can´t wait to see it.
Þarna heyrðum við Rock segja brandara sem féll ekki í kramið hjá Smith. Kynnirinn kvaðst hlakka til framhalds kvikmyndarinnar G.I. Jane. Þar var hann að gera grín að Jada Pinkett Smith, eiginkonu Wills, fyrir að krúnuraka sig en það gerði hún vegna sjálfsofnæmis. Kvikmyndin G.I. Jane sem kom út árið 1997 fjallaði um konu í bandaríska sjóhernum. Sú hafði rakað af sér hárið.
Stuttu síðar gekk Will Smith upp á sviðið og sló kynninn utanundir.
Keep my wife´s name out of your fucking mouth. I am going to, ok?
Ekki nefna eiginkonu mína á nafn, hrópaði Will Smith að Chris Rock. Leikarinn baðst afsökunar á kinnhestinum skömmu síðar.

Kvikmyndin CODA var valin sú besta á Óskarverðlaunahátíðinni í nótt og var það í fyrsta sinn sem mynd framleidd af streymisveitu hlýtur verðlaunin. Leikarinn Will Smith sló löðrungaði kynni hátíðarinnar, Chris Rock, eftir að hann reyndi að vera fyndinn á kostnað konu Smiths.